
DR 31.10.2012 95 

 
Oleh sebab itulah sekarang pihak koperasi mewujudkan distribution center (DC) 

dan juga sub DC di daerah-daerah kecil supaya daripada manufacturer terus sampai 
kepada DC-DC di kawasan daerah besar yang dimiliki oleh koperasi dan terus kepada sub-
sub DC di kawasan-kawasan luar bandar yang juga diuruskan oleh koperasi. 

Pihak koperasi juga mengeluarkan produk sendiri. Mungkin tidak ramai yang tahu 
tentang produk koperasi ini iaitu produk KOOP 1Malaysia yang harganya sama sahaja 
dengan produk KR1M, produk Kedai Rakyat 1 Malaysia. Bezanya, dari segi packaging ia 
lebih cantik sebenarnya daripada produk KR1M dan sebagainya. Cuma mungkin dari segi 
pengiklanan dan sebagainya, dari segi pengetahuan orang ramai terhadap produk ini masih 
lagi kurang. Walau bagaimanapun, kedai-kedai koperasi telah pun membantu koperasi-
koperasi di dalam mengedarkan produk KOOP 1Malaysia. Dari segi perbelanjaan sebanyak 
RM8.5 juta digunakan untuk Hari Koperasi. Perbelanjaan yang banyak adalah untuk 
membayar bas iaitu sebanyak RM3.6 juta dan juga bayaran makan dan juga sagu hati 
kepada ahli koperasi. Itu yang menyebabkan banyak. 

Yang Berhormat Sri Gading membangkitkan isu seperti biasa dia sangat berminat 
dengan artis. Bagi artis ini, untuk CMO dia, ataupun pengutip royalti ini. Di bawah pindaan 
yang baru memang artis mempunyai lebih hak dari segi kutipan mereka. Ini kerana mereka 
boleh tahu jumlah kutipan yang mereka patut peroleh. Ini kerana badan yang mengutip 
mesti memaklumkan kepada artis berkenaan daripada mana kutipan itu diperoleh dan 
berapa jumlah kutipan telah pun dikutip, jadi mereka boleh tahu. Akan tetapi walaupun 
pindaan telah diluluskan, penguatkuasaan adalah bermula pada 1 Januari 2013. Selepas itu 
barulah CMO perlu didaftarkan dengan MAIPO ataupun Perbadanan Harta Intelek dan 
selepas itu kutipan akan dibuat.  

Walau bagaimanapun, itu adalah kepada artis nyanyian ataupun performer sahaja, 
bukan lagi untuk pelakon. Ada beza antara pelakon dan penyanyi. Saya rasa Yang 
Berhormat Sri Gading pernah jadi pelakon satu ketika dahulu, waktu di Singapura dahulu. 
Bezanya, pelakon biasanya apabila menandatangani kontrak untuk berlakon di sebuah 
filem, mereka menerima lump sum. Berbeza dengan penyanyi, penyanyi tidak terima apa-
apa. Ini sahabat saya, Yang Berhormat Balik Pulau pun ada, dia tahu tentang ini. Penyanyi 
buat album, bergantung kepada album. Laku atau tidak laku, kalau tidak laku, tidak ada 
royalti. Akan tetapi pelakon, filem laku atau tidak laku, dia sudah dapat kalau bayaran 
berlakon RM30 ribu, RM40 ribu dan sebagainya... 

Tuan Mohd. Yusmadi bin Mohd. Yusoff [Balik Pulau]: [Bangun] 

Dato' Sri Ismail Sabri bin Yaakob: Sebentar. Cuma yang menjadi persoalan 
sekarang ini, kalau dahulu filem ini diulang tayang terlampau banyak. Walaupun dia dapat 
lump sum, ini yang artis-artis pelakon sekarang marah. Dia kata di sesetengah negara, 
hanya dua tayangan. Selepas dua tayangan, mereka akan dapat royalti ataupun bayaran 
yang dipanggil bayaran balik. Akan tetapi di Malaysia, tayanglah setiap kali raya, daripada 
zaman P. Ramlee hidup sampai sekarang, sudah tidak ada lagi. Ini sebenarnya, pihak 
SENIMAN sedang berusaha untuk menubuhkan Malaysian Screen Actors Guild untuk 
melihat dengan detail dari segi bagaimana hendak mendapatkan royalti bagi pihak pelakon 
dan sebagainya. 

Tuan Mohd. Yusmadi bin Mohd. Yusoff [Balik Pulau]: Sedikit Yang Berhormat 
Menteri. 

Datuk Haji Mohamad bin Haji Aziz [Sri Gading]: Tunggu sekejap ya. Ada tidak 
kemungkinan kementerian menggubal undang-undang berkaitan dengan apa yang dicakap 
tadi. 

Dato' Sri Ismail Sabri bin Yaakob: Ya, kita sudah ada perbincangan dengan 
pihak artis, pengarah dan sebagainya. Mungkin kita akan lihat sama ada perlu tidak kita 
pinda akta ini untuk membantu golongan pelakon, pengarah filem dan sebagainya. 

Tuan Mohd. Yusmadi bin Mohd. Yusoff [Balik Pulau]: Sedikit Menteri, ini ada 
kemajuan banyak selepas performers rights. Isunya sama juga, mengenai rakaman satu 
persembahan. Itu yang menyanyi. Akan tetapi hari ini Yang Berhormat Menteri, dengan 
kewujudan YouTube. Sekarang ini kalau pakai UniFi, kita boleh tengok YouTube ini macam 
tengok TV. Jadi, itu merupakan satu lakonan juga.  

 



Oleh sebab itulah sekarang pihak koperasi mewujudkan distribution center (DC). dan juga sub DC di daerah-daerah kecil supaya daripada manufacturer terus sampai kepada DC-DC di kawasan daerah besar yang dimiliki oleh koperasi dan terus kepada sub- sub DC di kawasan-kawasan luar bandar yang juga diuruskan oleh koperasi. Pihak koperasi juga mengeluarkan produk sendiri. Mungkin tidak ramai yang tahu tentang produk koperasi ini iaitu produk KOOP 1Malaysia yang harganya sama sahaja dengan produk KR1M, produk Kedai Rakyat 1 Malaysia. Bezanya, dari segi packaging ia lebih cantik sebenarnya daripada produk KR1M dan sebagainya. Cuma mungkin dari segi pengiklanan dan sebagainya, dari segi pengetahuan orang ramai terhadap produk ini masih lagi kurang. Walau bagaimanapun, kedai-kedai koperasi telah pun membantu koperasi- koperasi di dalam mengedarkan produk KOOP 1Malaysia. Dari segi perbelanjaan sebanyak RM8.5 juta digunakan untuk Hari Koperasi. Perbelanjaan yang banyak adalah untuk membayar bas iaitu sebanyak RM3.6 juta dan juga bayaran makan dan juga sagu hati kepada ahli koperasi. Itu yang menyebabkan banyak. Yang Berhormat Sri Gading membangkitkan isu seperti biasa dia sangat berminat dengan artis. Bagi artis ini, untuk CMO dia, ataupun pengutip royalti ini. Di bawah pindaan yang baru memang artis mempunyai lebih hak dari segi kutipan mereka. Ini kerana mereka boleh tahu jumlah kutipan yang mereka patut peroleh. Ini kerana badan yang mengutip mesti memaklumkan kepada artis berkenaan daripada mana kutipan itu diperoleh dan berapa jumlah kutipan telah pun dikutip, jadi mereka boleh tahu. Akan tetapi walaupun pindaan telah diluluskan, penguatkuasaan adalah bermula pada 1 Januari 2013. Selepas itu barulah CMO perlu didaftarkan dengan MAIPO ataupun Perbadanan Harta Intelek dan selepas itu kutipan akan dibuat. Walau bagaimanapun, itu adalah kepada artis nyanyian ataupun performer sahaja, bukan lagi untuk pelakon. Ada beza antara pelakon dan penyanyi. Saya rasa Yang Berhormat Sri Gading pernah jadi pelakon satu ketika dahulu, waktu di Singapura dahulu. Bezanya, pelakon biasanya apabila menandatangani kontrak untuk berlakon di sebuah filem, mereka menerima lump sum. Berbeza dengan penyanyi, penyanyi tidak terima apa- apa. Ini sahabat saya, Yang Berhormat Balik Pulau pun ada, dia tahu tentang ini. Penyanyi buat album, bergantung kepada album. Laku atau tidak laku, kalau tidak laku, tidak ada royalti. Akan tetapi pelakon, filem laku atau tidak laku, dia sudah dapat kalau bayaran berlakon RM30 ribu, RM40 ribu dan sebagainya... Tuan Mohd. Yusmadi bin Mohd. Yusoff [Balik Pulau]: [Bangun]. Dato' Sri Ismail Sabri bin Yaakob: Sebentar. Cuma yang menjadi persoalan sekarang ini, kalau dahulu filem ini diulang tayang terlampau banyak. Walaupun dia dapat lump sum, ini yang artis-artis pelakon sekarang marah. Dia kata di sesetengah negara, hanya dua tayangan. Selepas dua tayangan, mereka akan dapat royalti ataupun bayaran yang dipanggil bayaran balik. Akan tetapi di Malaysia, tayanglah setiap kali raya, daripada zaman P. Ramlee hidup sampai sekarang, sudah tidak ada lagi. Ini sebenarnya, pihak SENIMAN sedang berusaha untuk menubuhkan Malaysian Screen Actors Guild untuk melihat dengan detail dari segi bagaimana hendak mendapatkan royalti bagi pihak pelakon dan sebagainya. Tuan Mohd. Yusmadi bin Mohd. Yusoff [Balik Pulau]: Sedikit Yang Berhormat Menteri. Datuk Haji Mohamad bin Haji Aziz [Sri Gading]: Tunggu sekejap ya. Ada tidak kemungkinan kementerian menggubal undang-undang berkaitan dengan apa yang dicakap tadi. Dato' Sri Ismail Sabri bin Yaakob: Ya, kita sudah ada perbincangan dengan pihak artis, pengarah dan sebagainya. Mungkin kita akan lihat sama ada perlu tidak kita pinda akta ini untuk membantu golongan pelakon, pengarah filem dan sebagainya. Tuan Mohd. Yusmadi bin Mohd. Yusoff [Balik Pulau]: Sedikit Menteri, ini ada kemajuan banyak selepas performers rights. Isunya sama juga, mengenai rakaman satu persembahan. Itu yang menyanyi. Akan tetapi hari ini Yang Berhormat Menteri, dengan kewujudan YouTube. Sekarang ini kalau pakai UniFi, kita boleh tengok YouTube ini macam tengok TV. Jadi, itu merupakan satu lakonan juga.